মাছ ধরার জন্য খালের জলে জাল পেতে রাখা ছিল। কিন্তু সাতসকালে জালে যা আটকা পড়ল, তা দেখে চোখ কপালে এলাকাবাসীর। কারণ, মাছের বদলে জালে আটকা পড়েছে প্রায় পাঁচ ফুট লম্বা চন্দ্রবোড়া সাপ। তাও আবার একটি নয়, দু’টি।
ঠাকুরপুকুর ক্যানসার হাসপাতালের উলটো দিকেই রয়েছে নন্দনা পার্ক। সেই পার্ক সংলগ্ন খালের মধ্যই পাতা জাল পেতে মাছ ধরার ফাঁদ তৈরি করে রেখেছিলেন স্থানীয় কয়েকজন বাসিন্দা। সেখানেই এ দিন কোনওভাবে দু’টি চন্দ্রবোড়া সাপ আটকা পড়ে যায়।
দেখুন ভিডিও ১
 

সকালবেলা স্থানীয় বাসিন্দাদের কয়েকজন ওই সাপ দু’টিকে দেখতে পান। খবর ছড়িয়ে পড়তেই জোড়া সাপ দেখতে এলাকায় ভিড় জমে যায়। স্থানীয় বাসিন্দাদের দাবি, অনেক দিন বাদে এলাকায় এত বড়ো মাপের সাপ দেখা গেল।
দেখুন ভিডিও ২
 

 
খবর পেয়ে ঘটনাস্থলে পৌঁছয় হরিদেবপুর থানার পুলিশ। খবর দেওয়া হয় বন দফতরে। অতি উৎসাহী কেউ যাতে সাপের গায়ে হাত দিয়ে কোনও বিপত্তি না ঘটান, তার জন্য এলাকা ঘিরে রেখেছে পুলিশ।